b"\n_START_ARTICLE_\nCultura lliure\n_START_PARAGRAPH_\nCom a cultura lliure podria englobar-se tota aquella creaci\xc3\xb3, i el moviment que la promou, que advoca per l'elaboraci\xc3\xb3 i difusi\xc3\xb3 de cultura d'acord amb uns principis de llibertat equiparables als del programari lliure. S\xc3\xb3n habituals les reflexions al voltant de la propietat intel\xc2\xb7lectual, els drets d'autor, el copyleft o el paper de les xarxes P2P. Un exemple de cultura lliure \xc3\xa9s la mateixa Viquip\xc3\xa8dia._NEWLINE_El llibre de l'advocat americ\xc3\xa0 Lawrence Lessig, Cultura lliure. De com els grans mitjans de comunicaci\xc3\xb3 utilitzen la tecnologia i les lleis per enclaustrar la cultura i controlar la creativitat, tradu\xc3\xaft al catal\xc3\xa0 pel DURSI i sota llic\xc3\xa8ncia Creative Commons, \xc3\xa9s segurament l'obra cabdal d'aquest corrent de pensament."